Hou op tob en maak vrede met jou situasie - Voelgoed
Tuis Geloof 7-daggeloofsplan Hou op tob en maak vrede met jou situasie
Mense wat radikale veranderings aan hulle eie lyf gevoel het, stem saam met kenners dat verandering ook 'n positiewe kant het. Dit is, as jy leer om dit reg te hanteer.
Begin deur die feite te aanvaar. Onthou, deur te ontken dat jou lewe nie meer dieselfde as vroeër is nie, verleng jy net jou eie ellende.
Veranderde omstandighede lei onwillekeurig tot 'n soort rouproses met fases soos ontkenning, woede en opstand. Aanvaarding is die heel laaste stap in dié proses.
Dit is beter om die situasie te aanvaar en die nodige aanpassings te maak, eerder as om te tob oor hoe dit kon gewees het.
Dus, as jou man se werk hom verplaas en jy vriende en familie moet agterlaat, hou op treur en begin met praktiese beplanning vir 'n lewe in 'n nuwe woonplek. Net so kan 'n siekte tot op 'n punt behandel word, waarna jy moet vrede maak met jou situasie en die beste maak van die stuk lewe wat jou tog gegun word.
Moet oor niks besorg wees nie, maar maak in alles julle begeertes deur gebed en smeking en met danksegging aan God bekend. En die vrede van God wat alle verstand te bowe gaan, sal oor julle harte en gedagtes die wag hou … (Filippense 4:6-7)
Vorige artikel"Die Karoo help my om my verlede te verwerk"
Volgende artikelAlles loop reg … al voel alles verkeerd
Voelgoed - Maart 31, 2021
Dalk lê jy ook nagte wakker en tob oor alles wat verkeerd kan gaan. Op die lange duur steel bekommernis jou vreugde. Doen wat jy kan, rus genoeg en...